Na temelju članka 41. stavka 4. Zakona o obrani (Narodne novine, broj 73/13, 75/15, 27/16, 110/17 – Odluka Ustavnog suda Republike Hrvatske, 30/18 i 70/19), na prijedlog načelnika Glavnog stožera Oružanih snaga Republike Hrvatske, donosim

**ODLUKU**

**O IZMJENI ODLUKE O RODOVIMA, SLUŽBAMA, STRUKAMA I NJIHOVIM SPECIJALNOSTIMA**

**I.**

U Odluci o rodovima, službama, strukama i njihovim specijalnostima (Narodne novine, broj 128/13 i 9/18) u točki V., u podtočki l. podstavak 5. koji glasi: „otvoreni izvori“ i podstavak 6. koji glasi: „dubinsko izviđanje“, brišu se.

**II.**

Danom stupanja na snagu ove Odluke djelatne vojne osobe osobnih vojnostručnih specijalnosti „otvoreni izvori“ i „dubinsko izviđanje“ prevode se u osobnu vojnostručnu specijalnost „ljudski izvori“.

**III.**

Ova Odluka stupa na snagu osmoga dana od dana objave u Narodnim novinama.

**MINISTAR**

**dr. sc. Mario Banožić**

**KLASA: 023-03/21-03/1**

**URBROJ: 512-01-21-**

**Zagreb, 2021.**